"“الشقه متوسطه المستوى ولكن تستحق قيمتها لكبر حجمها وموقعها”. المكان هاديء ونظيف والموظفين خدومين بشوشين بشكل عام والشقه كبيره بطابقين الماستر بالطابق الاول ريحتنا كثير خصوصاً ان معنا كبار بالسن والدرج صعب عليهم. انصح باكبر شقه متوفره لديهم (ثلاث غرف نوم) غير كذا نظام الغرف انتركونكت واذا اخذت اقل من كذا راح يكون جزء من الشقه الكبيره ممكن ياخذ الغرف المتبقيه شخص اخر والفواصل بينهم جدران خشبيه لا يوجد بها عوازل وتواجه ازعاج، ضايقنا العامل اللي نزل الشنط بالشيك اوت خذا المصعد قبلنا وخلانا ننتظر اللي بعده كان المفترض ينتظرنا ننزل اول وتم ابلاغ الادارة عدا ذلك كل شي مريح مقارنتاً بالسعر وحجم الشقه، الاثاث قديم نوعاً ما ومستهلك شوي لكن نظيف"